ডিগবৈস্থিত অইল টাৰ্মিনেলত চলা বিধায়ক সুৰেণ ফুকন আৰু ভাস্কৰ শৰ্মাৰ গুণ্ডাৰাজৰ বিৰোধিতা কৰাৰ লগতে জিলা প্ৰশাসনে গুণ্ডাৰাজক সহযোগিতা কৰাৰ প্ৰতিবাদত গ্ৰহণ কৰা আন্দোলনৰ কাৰ্যসূচী পিছুৱালে অসম পেট্ৰলিয়াম মজদুৰ ইউনিয়নে।
উল্লেখযোগ্য যে অসম পেট্ৰলিয়াম মজদুৰ ইউনিয়নে যোৱা ১৩ আগষ্টৰ পৰা সমগ্ৰ উত্তৰ-পূবত অনিৰ্দিষ্টকাললৈ আন্দোলন ঘোষণা কৰিছিল। ইউনিয়নে উক্ত বন্ধৰ সময়ছোৱাত অইল টাৰ্মিনেলৰ পৰা কোনো তেল ল'ডিং আন-ল'ডিং বন্ধ কৰি প্ৰতিবাদ সাব্যস্ত কৰিছিল।
আনহাতে, স্বাধীনতা দিৱসৰ বাবে এই আন্দোলন সাময়িকভাৱে স্থগিত ৰাখি অসম পেট্ৰলিয়াম মজদুৰ ইউনিয়নে পুনৰ ২০ আগষ্টৰ পৰা অনিৰ্দিষ্টকাললৈ আন্দোলন ঘোষণা কৰিছিল। কিন্তু প্ৰাক্তন প্ৰধানমন্ত্ৰী অটল বিহাৰী বাজপেয়ীৰ মৃত্যুত সমগ্ৰ দেশজুৰি সপ্তাহজোৰা শোক পালনৰ পৰিপ্ৰেক্ষিতত প্ৰবীণ ৰাজনীতিকগৰাকীৰ প্ৰতি শ্ৰদ্ধা জনাই এই আন্দোলন ২৭ আগষ্টলৈ পিছুৱাই নিয়া হৈছে।
অসম পেট্ৰলিয়াম মজদুৰ ইউনিয়নে পূৰ্বৰ দাবীত অটল থকাৰ লগতে অহা ২৭ আগষ্টৰ পৰা এই আন্দোলন অনিৰ্দিষ্টকাললৈ চলিব বুলি ইউনিয়নটোৰ উজনি অসম শাখাৰ উপ-সম্পাদক ৰঞ্জন চৌধুৰীয়ে জানিবলৈ দিছে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
